6. mars 2021 – styrets hjørne

Takk til alle som heier på travet –

og på Momarken travbane

Covid-19-året 2020 ble et svært krevende år for hele samfunnet, i Norge og internasjonalt. Det aller meste ble helt annerledes enn vi hadde tenkt i 2021.

Også for travet.

Vi skulle sammen feire Momarken travbanes første 100 år, både som selskap og som bane. Vi fikk et fint arrangement stiftelsesdagen 17. januar, og gode markeringer på Østfold Travgalla 8. februar. Men så «stengte» mye av Norge ned, Unionskampen 21. mars ble avlyst og utover i året måtte vi redusere feiringene til et minimum.

Det er har vært mye ekstraarbeid med restriksjoner nasjonalt, og i tillegg er grensen til våre gode venner og samarbeidspartnere i Sverige vært rammet av sterke restriksjoner og tidvis stengt.

Men på en imponerende måte har vi ved Momarken travbane klart å holde treningsaktiviteten og de aller fleste løpene i gang.

En stor takk til administrasjonen med daglig leder Harald Aase i spissen, og til en stor gruppe løpsfunksjonærer som alltid stiller opp, til trenere, stallansatte, kusker og andre ansatte og engasjerte som har gjort en kjempejobb under rådene forhold. Også en stor takk til de mange frivillige rundt Momarken.

**Momarken Arena**

Vi har lagt en strategi for å utvikle Momarken ytterligere som en destinasjon og som arena. Hestesporten skal fremdeles være det viktigste, men vi ønsker å gjøre banen til en av de mest sentrale møteplassene i Indre Østfold – helst med daglige arrangement.

Sammen med Ole Johan Retteråsen i EventPartnerNorge AS skal vi utvikle både en restaurant og et konferansesenter med mye aktivitet. Det er et godt signal at kommunestyret i 2020 rakk å ha to av sine møter her, med gode tilbakemeldinger. Vi håper det blir flere …

Det investeres i å styrke konferansesenteret, og vi har nedsatt en arbeidsgruppe som skal se på hvordan det flotte Travmuseet skal synliggjøres og organiseres i framtiden.

Motorsporten er sterkt inne med årlige stevner, vi håper også andre idretter, konserter og kanskje igjen tivoli og/eller et marked skal finne plass og tid hos oss.

**Krevende økonomi, men kontroll**

Vi kom brukbart ut økonomisk av 2020, og jeg er glad vi vi har fått budsjettene for 2021 i balanse, ja, samlet med et lite overskudd.

Det er krevende med et regelverk rundt spillene til Norsk Rikstoto, som mange frykter vil gi redusert omsetning og mindre utbetalinger til travet. Vi står sammen med DNT og NR i deres dialog med sentrale myndigheter for å styrke inntektsgrunnlaget og dermed fundamentet for norske travbaner. Vi skal jo jobbe mer bedre rekruttering til travsporten, for å utvikle arenaene med bedre fasiliteter både på staller og treningsområder – og vi må skape enda mer attraktive arrangement med målsetting om å få publikum tilbake.

Vi ønsker også flere leietakere til banen. Dette vil gi mer aktivitet, og mer inntekter. Gi oss gjerne tips om du kjenner noen som kan tenke seg daglig tilhold på banen.

**Forholdet til DNT og se sentrale organisasjonene**

På flere av de store løpene har vi hatt besøk både av styreleder og adm. direktør i DNT, og også fra ledelsen i Norsk Rikstoto.

Vi har en ambisjon om at Momarken skal bli en av de mest sentrale banene i Norge, med best omdømme om noen år.

Vi får gode tilbakemeldinger på kvaliteten på banen, også under dårlige værforhold. Treningsanleggene rundt innbyr til bedre muligheter enn de aller fleste andre anlegg i Norge. Dette er verdier for Momarken vi må utvikle ytterligere i kommende strategiplaner.

Vi jobber systematisk med å ta nye posisjoner. Vi prioriterer å være aktive i møter og organer i travsporten, og daglig leder Harald Aase er kommer med i arbeidsgruppe i DNT som skal jobbe for å styrke rekrutteringen.

Nå avventer vi de endelige planene for Norsk Trav AS, og vil komme tilbake til våre aksjonærer og samarbeidspartnere så fort vi føler de er modne til presentasjon.

Honnør også til samarbeidspartnere som Østfold Travforbund, travlagene, alle våre sponsorer og samarbeidspartnere, media, Indre Østfold kommune og mange andre som vi jobber tett med for å styrke «Momarken-familien.

Fra meg også en TAKK til styrekolleger for god støtte etter jeg overtok som styreleder i september.

Sammen er vi klare for et snart Covid-19-fritt 2021.

**2021-målsettingene**

Der dette er blant de viktigste målsettingene for styret:

* Flere til å komme til Momarken, både på stevner, møter, seminarer og andre arrangement. Det skal gi en god følelse å være på Momarken.
* Enda flere løpsarrangement.
* Enda flere føle det er lett å spille på hest.
* Enda flere til å snakke om «vi» på Momarken, og til å snakke anlegget opp.
* Styre og ledelse skal bli enda flinkere til å informere og involvere, utvikle sosiale medier og også dialogmøter med de forskjellige aktørene knyttet til Momarken.
* Bli enda tydeligere på samarbeide med alle i Region Momarken (Østfold, Follo og deler av Romerike).
* Utvikle Momarken Arena, og få enda flere til å ha dette som utgangspunkt for hestesport.
* Se hvordan vi kan løfte og synliggjøre de mange hestene i verdens- og Norgestoppen som har Momarken og Indre Østfold som «hjemmebane».
* Være bevisste på å styrke et bredere mangfold rundt travet og rekrutteringen.

Erik Unaas, styreleder

(Bjørn Ingar Strøm, nestleder, Ingar Skiaker, Sven Olav Weberg, Fredrik Solberg. 1. varamedlem Diana Olsson og 2. varamedlem Øivind Gryteland)